Ons is verras met vonkelwyn en roosblare op die bed. Ons het alles geniet ─ veral die spa was 'n hoogtepunt. Die dames daar verdien elk 'n medalje. Ons was 'n bietjie teleurgesteld dat ons min voëls gesien het. Ons is voëlkykers, en as daar geadverteer word birdwatching, verwag mens dalk te veel. Daar is baie voëls, maar nie 'n uitkykpunt nie. Verder was die diens en vriendelikheid van almal heerlik - die swembad salig en skoon.
Baie aangename plek, die kothuise is toegerus met alles wat jy mag nodig he vir jou wegbreek. Dis stil, veilig en die diens is absoluut besonders vanaf die ontvangs tot en met die deli, waar jy alles kan koop as jy iets benodig. Ons sal beslis volgende keer die hele gesin na Vindoux neem!
Daar is spesiaal voorsiening gemaak vir ons om vroeër in te boek sodat ons betyds vir ons tasting by Krone kon wees. Soveel moeite is gedoen en almal so vriendelik. Ek beveel Vindoux aan!
Tulbagh is 'n baie mooi dorpie en Vindoux was ook 'n oulike plekkie. Jy word verwelkom deur honde en katte en 'n rustige uiteensetting op die plaas. Ons het in Chardonnay Cottage gebly met die Spa Bad (let wel, dis net 'n hoekbad met jets, nie 'n Jacuzzi nie). Ons het die bly geniet, maar sal volgende keer net eie kussings saamvat, die beddens is nie die gemaklikste nie.
Ons is hartelik ontvang en het baie welkom gevoel. Selfs ons versoek om eerder na 'n ander eenheid oor te skuif was sonder enige teenstand hanteer. Die verblyf was rustig, privaat en het aan ons behoeftes voldoen. Vindoux is net buite Tulbagh geleë op 'n pragtige wynlandgoed. Ons kan Vindoux met 'n geruste hart aanbeveel.
Ons het baie lekker gebly, oulike mense en baie goeie diens gekry. Ontbyt was puik gewees. Sal definitief weer soontoe gaan en kan dit definitief aanbeveel vir ander.
Dit was baie lekker daar, baie nice toegerus, hulle spa treatment was een om te moet hê, ek het 'n hot stone full body message gedoen, was so lekker en wou hê dit moes nie ophou nie. Voel dus bietjie pricey maar die kuier daar maak dit beter en ek love die feit dat daar so baie toerusting is wat jy kan gebruik maak, van hairdryers stykysters en nog meer. Ek sal beslis teruggaan.
Baie rustige omgewing en ligging. Die spa is uitstekend. Vir seker 'n luukse houthuis by die wildskamp. Die aandete op jou stoep is 'n groot bederf!
Dit was 'n pragtige plekkie omring deur ongelooflike natuurskoonheid. Die spa was die cherry op die koek! Professioneel, netjies en ongelooflik ontspannend!